Diari Oficial de la Generalitat Valenciana


Sumari del DOGV 5355, del 27-09-2006 (2006/10436)

ACORD de 13 de setembre de 2006, del Consell de la Sindicatura de Comptes de la Comunitat Valenciana, pel qual es publica la relació definitiva dels aspirants que han superat el concurs oposició convocat per a cobrir dues places d'auxiliar administratiu, grup C, sector administració general, vacants en aquesta institució.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5355

Data del DOGV
:   27-09-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/10743


Organisme emissor
:   Sindicatura de Comptes

Tipus de document
:   Acord

ACORD de 13 de setembre de 2006, del Consell de la Sindicatura de Comptes de la Comunitat Valenciana, pel qual es publica la relació definitiva dels aspirants que han superat el concurs oposició convocat per a cobrir dues places d'auxiliar administratiu, grup C, sector administració general, vacants en aquesta institució. [2006/S10981]  
El Consell de la Sindicatura de Comptes, en reunió celebrada el dia 13 de setembre de 2006, vista la proposta del tribunal de selecció que jutja el concurs oposició per a cobrir dues places d'auxiliar administratiu, grup C, sector d'administració general, segons convocatòria de 31 de gener de 2006 (publicada en el DOGV i en el BOCV de 17 de febrer de 2006), i conformement amb la base 11 de la citada convocatòria, ha acordat:   
Primer. Aprovar i publicar, la relació definitiva, per ordre de puntuació, dels aspirants que han superat el concurs oposició convocat, la qual s'expressa en l'annex del present acord.  
Segon. En el termini de vint dies hàbils comptats des del següent al de l'última publicació en el DOGV i en el BOCV (si el termini acaba en dissabte s'entendrà prorrogat fins al següent dia hàbil), els aspirants hauran d'aportar davant la Secretaria General de la Sindicatura de Comptes els documents següents:  
Fotocòpia compulsada del document nacional d'identitat o certificació de naixement expedida pel registre civil corresponent, o document equivalent per als nacionals d'altres estats al que fa referència la base 6.2  
Fotocòpia compulsada del títol acadèmic exigible segons el que s'estableix en la base 2.1,c) de la convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.  
Declaració de no haver sigut separat mitjançant expedient disciplinari de cap administració o lloc de treball públic, així com de no trobar-se inhabilitat penalment per a l'exercici de funcions públiques.  
Per als aspirants que no posseïsquen la nacionalitat espanyola, la dita declaració es referirà al fet de no estar sotmesos a sanció disciplinària o condemna penal que impedisca .si és el cas. l'accés a la funció pública.  
Certificat mèdic que acredite que hom posseeix la capacitat física i psíquica necessària per a exercir les funcions dels llocs oferits.  
Acreditació dels seus coneixements de valencià mitjançant la presentació d'algun dels documents previstos en l'article 16.1 del Decret 33/1999, de 9 de març, del Govern Valencià.  
Les persones que no puguen acreditar aquests coneixements, conformement al que s'estableix en l'article 53 de la Llei de la Funció Pública Valenciana, hauran d'assistir als cursos específics que es convoquen a aqueix efecte. Els que no superen els dits cursos, seguiran obligats a realitzar els successius cursos que l'administració organitze per adquirir el coneixement de valencià exigible, segons l'article 16 del Decret 33/1999, de 9 de març.  
Contra el present acord, les persones interessades podran interposar recurs contenciós administratiu en el termini de dos mesos comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, conformement als articles 10.1.c) i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant de l'òrgan que dictà l'acte que es recorre, en el termini d'un mes comptat des de l'endemà de la publicació, o qualsevol altre recurs que hom estime pertinent.  
València, 13 de setembre de 2006.. El síndic major: Rafael Vicente Queralt.  
Annex  
Cognoms i nom DNI Puntuació  
Guinea Gil, Inmaculada Concepción 41460668C 65,54  
Hernáiz García, José Antonio 86753750B 54,43